**Awdl XXIV, Aneirin**

Arddull: Addurniadau mydryddol

**Cytseinedd**

Un o nodweddion pwysig barddoniaeth gynnar Gymraeg yw **cytseinedd**. Mae’r addurn hwnnw yn amlwg iawn yn yr awdl hon.

Arwr dwy ysgwydd a dan ei dalfrith

Ac ail tith orwyddan.

Bu trydar yn aerfre, bu tân,

Bu ehud ei waywawr, bu huan,

5 Bu bwyd brain, bu budd i frân,

A chyn edewid yn rhydon – gan wlith,

Eryr tith tirion,

Ac o du gwasgar gwaneg tu bron,

Beirdd byd barnant ŵr o galon.

10 Diebyrth ei gerth ei gyngyr,

Difa oedd ei gynrain gan wŷr,

A chyn ei olo o dan Eleirch – Fre

Ydoedd wryd yn ei arch.

Gorolches ei grau ei seirch,

15 Buddfan fab Bleiddfan ddihafarch.

Wrth drafod yr addurniadau mydryddol yn Awdl I, gwelsom fod yr hen feirdd yn ystyried bod cytseinedd yn bosibl rhwng **cytsain gysefin** a’i **ffurf dreigledig**. Mae’n bosibl fod enghraifft o hynny yn llinell 2, *ac ail . . . [g]orwyddan* (cofiwch mai fel *ag* y byddwn yn ynganu’r cysylltair *ac*), llinell 5, *bu bwyd brain, bu budd . . . [b]rân*, ac yn llinell 9, *(g)ŵr o galon*.

Arwr dwy ysgwydd a dan ei dalfrith

Ac ail tith orwyddan.

Bu trydar yn aerfre, bu tân,

Bu ehud ei waywawr, bu huan,

5 Bu bwyd brain, bu budd i frân,

A chyn edewid yn rhydon – gan wlith,

Eryr tith tirion,

Ac o du gwasgar gwaneg tu bron,

Beirdd byd barnant ŵr o galon.

10 Diebyrth ei gerth ei gyngyr,

Difa oedd ei gynrain gan wŷr,

A chyn ei olo o dan Eleirch – Fre

Ydoedd wryd yn ei arch.

Gorolches ei grau ei seirch,

15 Buddfan fab Bleiddfan ddihafarch.

**Odlau Mewnol**

Yn y Toddaid Byr cyntaf a’r ail defnyddir odl i gysylltu diwedd y llinell gyntaf a chanol yr ail linell (fe welwch mai cytseinedd sydd yn cyflawni’r un swyddogaeth yn y Toddaid Byr yn llinellau 12-13).

Arwr dwy ysgwydd a dan ei dalfr**ith**

Ac ail t**ith** orwyddan.

Bu trydar yn aerfre, bu tân,

Bu ehud ei waywawr, bu huan,

5 Bu bwyd brain, bu budd i frân,

A chyn edewid yn rhydon – gan wl**ith**,

Eryr t**ith** tirion,

Ac o du gwasgar gwaneg tu bron,

Beirdd byd barnant ŵr o galon.

10 Diebyrth ei gerth ei gyngyr,

Difa oedd ei gynrain gan wŷr,

A chyn ei olo o dan Eleirch – Fre

Ydoedd wryd yn ei arch.

Gorolches ei grau ei seirch,

15 Buddfan fab Bleiddfan ddihafarch.

Yn llinell 10 ceir enghraifft o **broest.**

Arwr dwy ysgwydd a dan ei dalfrith

Ac ail tith orwyddan.

Bu trydar yn aerfre, bu tân,

Bu ehud ei waywawr, bu huan,

5 Bu bwyd brain, bu budd i frân,

A chyn edewid yn rhydon – gan wlith,

Eryr tith tirion,

Ac o du gwasgar gwaneg tu bron,

Beirdd byd barnant ŵr o galon.

10 Diebyrth ei gerth ei gyngyr,

Difa oedd ei gynrain gan wŷr,

A chyn ei olo o dan Eleirch – Fre

Ydoedd wryd yn ei arch.

Gorolches ei grau ei seirch,

15 Buddfan fab Bleiddfan ddihafarch.

**Cymeriad**

Roedd yr hen feirdd yn hoff iawn o gysylltu dechrau gwahanol linellau gyda’i gilydd. Enw’r ddyfais hon oedd ‘cymeriad’. Y dull symlaf arno yw ‘cymeriad llythrennol’, sef rhoi’r un sain ar ddechrau cyfres o linellau; er enghraifft ailadrodd y gytsain *b-* ar ddechrau llinellau 3-5 a’r gytsain *d-* ar ddechrau llinellau 10-11. Os ceir gwahanol lafariaid ar ddechrau llinellau dilynol, mae hynny’n cyfrif fel cymeriad hefyd; er enghraifft, llinellau 1-2, 6-7 a 12-13. Gall llafariad sefyll ochr yn ochr â chytsain hefyd fel yn llinellau 8-9. Os yw’r synnwyr neu’r frawddeg heb eu cwblhau mewn llinell, a bod angen y cymal yn y llinell nesaf i gael yr ystyr yn llawn, ni welai’r beirdd angen am gymeriad. Dyna’r rheswm dros hepgor y cymeriad yn llinellau 14-15 (mae’r rhagenwau *ei* yn llinell 14 yn cyfeirio ymlaen at yr enw Buddfan yn llinell 15).

*A*rwr dwy ysgwydd a dan ei dalfrith

*A*c ail tith orwyddan.

**B**u trydar yn aerfre, bu tân,

**B**u ehud ei waywawr, bu huan,

5 **B**u bwyd brain, bu budd i frân,

*A* chyn edewid yn rhydon – gan wlith,

*E*ryr tith tirion,

*A*c o du gwasgar gwaneg tu bron,

**B**eirdd byd barnant ŵr o galon.

10 **D**iebyrth ei gerth ei gyngyr,

**D**ifa oedd ei gynrain gan wŷr,

*A* chyn ei olo o dan Eleirch – Fre

*Y*doedd wryd yn ei arch.

Gorolches ei grau ei seirch,

15 Buddfan fab Bleiddfan ddihafarch.

cytsain gysefin = Y gytsain a oedd yn bod yn wreiddiol (ar ddechrau gair) cyn iddi gael ei threiglo; e.e. yn y cymal ‘y ddwy ferch’, cytsain gysefin yr ‘dd’ yn ‘ddwy’ yw ‘d’ (dwy) a chytsain gysefin yr ‘f’ yn ‘ferch’ yw ‘m’ (merch).

cytseinedd = Cytseiniaid yn cael eu hailadrodd mewn mwy nag un gair mewn llinell o farddoniaeth neu frawddeg, e.e. ‘meirch mwth myngfras’; mwnci mawr.

ffurf dreigledig = Ffurf wedi ei threiglo ar lythyren gyntaf gair, e.e. **m**erch/ y **f**erch.

proest= Math o hanner odl yw proest, lle mae’r cytseiniaid olaf mewn gair yn cyfateb, ond y llafariaid yn wahanol: *gwên* / *tân* / *sôn* (fe geir hefyd y fath beth â phroest llafarog: *lle* /*cri* / *bro*).